CELEX: 31990R3655
Language: el
Date: 1990-12-11
Title: Κανονισμός (ΕΟΚ) αριθ. 3655/90 του Συμβουλίου της 11ης Δεκεμβρίου 1990 για την τροποποίηση του κανονισμού (ΕΟΚ) αριθ. 1009/86 για τη θέσπιση των γενικών κανόνων που εφαρμόζονται στις επιστροφές για την παραγωγή στον τομέα των σιτηρών και του ρυζιού

Avis juridique important

|

31990R3655

Κανονισμός (ΕΟΚ) αριθ. 3655/90 του Συμβουλίου της 11ης Δεκεμβρίου 1990 για την τροποποίηση του κανονισμού (ΕΟΚ) αριθ. 1009/86 για τη θέσπιση των γενικών κανόνων που εφαρμόζονται στις επιστροφές για την παραγωγή στον τομέα των σιτηρών και του ρυζιού  

Επίσημη Εφημερίδα αριθ. L 362 της 27/12/1990 σ. 0033 - 0033

ΚΑΝΟΝΙΣΜΟΣ (ΕΟΚ) αριθ.  3655/90 ΤΟΥ ΣΥΜΒΟΥΛΙΟΥ της 11ης Δεκεμβρίου 1990 για την τροποποίηση του κανονισμού (ΕΟΚ) αριθ.  1009/86 για τη θέσπιση των γενικών κανόνων που εφαρμόζονται στις επιστροφές για την παραγωγή στον  τομέα των σιτηρών και του ρυζιούΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2, τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της  αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ.  1340/90(2), και ιδίως το άρθρο 11α παράγραφος 4, τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως της  αγοράς ρυζιού(3), όπως τροποποιήθηκε τελευταία από τον κανονισμό (ΕΟΚ) αριθ. 1806/89(4), και ιδίως  το άρθρο 9α παράγραφος 3, την πρόταση της Επιτροπής, Εκτιμώντας: ότι ο κανονισμός (ΕΟΚ) αριθ. 1009/86 του Συμβουλίου(5), όπως τροποποιήθηκε τελευταία από τον  κανονισμό (ΕΟΚ) αριθ. 2779/89(6), προβλέπει τη χορήγηση επιστροφής για  τη χρησιμοποίηση αμύλου σίτου, αραβόσιτου, ρυζιού ή  θραυσμάτων ρυζιού ή αμύλου γεωμήλων για την επεξεργασία ορισμένων εμπορευμάτων, προκειμένου να  δοθεί η δυνατότητα στα κοινοτικά προϊόντα να είναι ανταγωνιστικά προς τα προϊόντα των τρίτων  χωρών; ότι για τον υπολογισμό αυτών των επιστροφών λαμβάνονται υπόψη οι κοινοτικές τιμές; ότι το επίπεδο  των τιμών αμύλου κάθε είδους στα νέα κράτη μέλη της Κοινότητας μπορεί να διαφέρει από το επίπεδο  των κοινοτικών τιμών; ότι πρέπει να ληφθεί υπόψη αυτή η διαφορά κατά τη χορήγηση της εν λόγω  επιστροφής, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 3 του κανονισμού (ΕΟΚ) αριθ. 1009/86 προστίθεται το ακόλουθο  εδάφιο: «Η επιστροφή που καθορίζεται σύμφωνα με τις διατάξεις του προηγουμένου εδαφίου διορθώνεται, κατά  περίπτωση, με το εξισωτικό ποσό προσχώρησης που εφαρμόζεται για το εν λόγω άμυλο και τα άμυλα κάθε  είδους.» Άρθρο 2 Ο παρών κανονισμός αρχίζει να ισχύει την 1η Ιανουαρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 11 Δεκεμβρίου 1990. Για το ΣυμβούλιοΟ ΠρόεδροςV. SACCOMANDI (1)ΕΕ αριθ. L^281 της 1.^11.^1975, σ.^1.  (2)ΕΕ αριθ. L^134 της 28.^5.^1990, σ.^1.  (3)ΕΕ αριθ. L^166 της 25.^6.^1976, σ.^1.  (4)ΕΕ αριθ. L^177 της 24.^6.^1989, σ.^1.  (5)ΕΕ αριθ. L^94 της 9.^4.^1986, σ.^6.  (6)ΕΕ αριθ. L^268 της 15.^9.^1989, σ.^20.